Margus Leivo

Margus Leivo (28. mai 1954 Räpina – 21. august 2019 Lahkus tehnikaülikooli haldusdirektor ja endine siseminister Margus Leivo Delfi, 22. august 2019) oli eesti poliitik. 

Pärast õpinguid Räpina Keskkoolis 1961–1972 asus ta 1977. aastal õppima Tallinna Polütehnilisse Instituuti, mille lõpetas 1982. aastal ehitusinsenerina. 

Aastatel 1982–1984 töötas ta Eesti Üliõpilaste Ehitusmaleva (EÜE) peainsenerina, hiljem oli Põlva KEK-i juhataja.Sirje Niitra, "Leivo vahetab sujuvalt ministreid", Eesti Päevaleht, 18. jaanuar 1997

Aastatel 1990–1993 oli ta Põlva maavanem, seejärel töötas 1993–1999 majandusministeeriumi kantslerina ja 1999–2002 teede- ja sideministeeriumi kantslerina.

2002. aastal astus ta Rahvaliidu liikmeks. 

10. aprillist 2003 kuni 13. aprillini 2005 oli ta Juhan Partsi valitsuses siseminister.

Aastatel 2005–2007 oli ta X Riigikogu liige. 2007. aastal lahkus ta Rahvaliidust, kuna ei pääsenud Riigikogu valimistel parlamendis kuue liikmega esindatud fraktsiooni.Tuuli Koch, "Staarpoliitik Margus Leivo lahkub Rahvaliidust", Postimees, 13. november 2007

Aastail 1997−2007 oli ta ka Tallinna Tehnikaülikooli kuratooriumi liige, samuti lõi kaasa vilistlasliikumises. 2007. aastast oli ta ülikooli haldusdirektor. 

1995. aastast oli ta Šoti Klubi liige ja president.

Tunnustus
 1984 – Eesti Üliõpilaste Ehitusmaleva teeneteplaat Noorte Hääl EÜE-s nr 2, 6. juuni 1985.
 2002 – Riigivapi IV klassi teenetemärk
 2006 – Riigivapi II klassi teenetemärk
 Itaalia Vabariigi Teeneteordeni suurohvitseririst
 Portugali Vabariigi Prints Dom Henrique ordeni suurrist
 Piirivalve II klassi teeneterist
 2015 – Tallinna Tehnikaülikooli auliige

Isiklikku
Margus Leivo oli abielus, tal on tütar ja kaks poega.

Viited

Välislingid
 Haud Tallinna Metsakalmistul

Kategooria:Eesti ehitusinsenerid
Kategooria:Tallinna Tehnikaülikooli vilistlased
Kategooria:Rahvaliidu poliitikud
Kategooria:Eesti siseministrid
Kategooria:X Riigikogu liikmed
Kategooria:Riigivapi IV klassi teenetemärgi kavalerid
Kategooria:Riigivapi II klassi teenetemärgi kavalerid
Kategooria:Sündinud 1954
Kategooria:Surnud 2019
Kategooria:Metsakalmistule maetud